 Faysal Cali Waraabe, ayaa isaguna sheegay in Saddexda Xisbi ku heshiiyeen inaan waxba lagu heshiinin, waxaanu hadalkiisa ku bilaabay, Labada Guddoomiye Kulmiye iyo Waddani way taabteen, waxaanay arrintu maraysaa sidii carabta, Fadhigayga maanta Shalay ee Axsaabta, waxaanu ku heshiinay inaan waxba lagu heshiin, laakiin haddii aanu nahay UCID ka hadhi mayno inaanu dadka isku soo jiidno, Komishanku waad ogeydeen oo hore waxa uu u soo saaray jadwal ahaa inay doorashadu dhacdo bisha June ee 2015, cannaan baa ka raacday oo waxa la yidhi shaqo waxaan kuma lihidin oo waatii lagu diiday ee 22ka bilood la kordhiyey, markaa maaha komishanku wax marka loo baahan yahay la soo qaadanayo ama la tuurayo, maanta waxa weeyi arrinta taagani arrin komishan ka talin karo maaha, waa arrin dammiirku xaaladda dalkeenu marayo goaamiyo, mana aha maalin loo habrado Bulshada Caalamka, waa maalin ilaahay laga baqo iyo dadka aynu doonayno inaynu madax u noqono, Annaga waxay noola muuqataa inay bilaa dammiir tahay In maanta oo dadkeena abaarta taagani ay tahay tu aan hore dalkeena usoo marin oo ah tii 1974kii ee Ilaahay Ruushka inoo soo diray ee uu raray dadka oo in badan oo Xukuumadda ku jirta uu dejiyey Sablaale ee ay ku badbaadeen, maanta Ruush-na ma haysano ee Ilaahay ayeynu haysanaa ee waa inaynu gacmaha is qabsano oo ka baxno Doorashada iyo Kursi doonka oo aynu ka fakarnaa badbaada dadkeen. 